***Dalida*** er en fransk, biografisk dramafilm fra 2017 om livet til sangerinnen Dalida. Den er skrevet og regissert av den franske regissøren Lisa Azuelos og har den italienske skuespillerinnen Sveva Alvati i hovedrollen.

Filmen omhandler Dalidas liv, fra hennes barndom i Kairo over debuten i Paris og den etterfølgende internasjonale karriere. Filmen skildrer ikke minst forholdene til de mange menn.

Handling
--------

I 1967 går Dalida til et hotell, hvor hun forsøker å begå selvmord uten hell. Hennes tidligere ektemann Lucien Morisse, hennes eks-kjæreste Jean Sobieski, og broren Orlando forsøker å hjelpe henne med å bli bedre. De tre mennene begynner å forklare hvem Dalida egentlig var: Dalida vokste opp som en lidenskapelig musikk-elsker takket være faren sin – en fiolonist – i Kairo. Men hun følte seg alltid mindre attraktiv, på grunn av de store brillene hun måtte bruke. Hun ble oppdaget i Paris av Lucien Morisse, en radio-programmerer. Han valgte å forlate sin egen kone, for henne. Men Dalida blir desillusjonert av Morisse, når han utsetter ekteskap og barn med henne – for å fokusere på å bygge skuespiller-karrieren hennes.

Likevel giftet hun seg med ham, men hun begynner raskt en affære med kunstneren Jean Sobieski. Hun forlot til slutt Sobieski også, for å heller innrede en affære med Luigi Tenco – en temperamentsfull musiker. Men Luigi begår selvmord, og det var Dalida som oppdager kroppen hans. Hennes venner og familie tror at dette kan ha bidratt til hennes eget mentale sammenbrudd og påfølgende selvmordsforsøk. Ved hjelp av broren sin kommer Dalida seg, og begynner å spille inn ny musikk. De reiser snart til Italia for å opptre, hvor hun møter en 22 år gammel student. De to innleder et kjærlighetsforhold. Når hun oppdager at hun er gravid, bestemmer Dalida seg for ikke å beholde barnet. Hun tror at kjæresten hennes er alt for ung til å være en ansvarlig forelder, og hun ønsker ikke å oppdra et barn uten noen far. Hun tar abort, og avbryter forholdet med kjæresten sin.

Dalidas bror Orlando forsøker å hjelpe henne med karrieren hennes. Lucien Morisse begår i mellomtiden selvmord i deres tidligere leilighet. Dalida blir introdusert for medie-personligheten Richard Chanfray (spilt av Nicolas Duvauchelle) og de to innleder et forhold. Men etter hvert begynner forholdet deres å smuldre. Richard skyter ved et uhell kjæresten til husholdersken hennes, som han trodde var en innbruddstyv. Dalida blir deretter tvunget til å betale mye penger til familien etter den drepte, for å holde Richard ute av fengsel. Etter at Richard blir misunnelig på karrieren hennes, spiller hun inn et nytt musikk-album sammen med ham – til tross for at han er en alt for dårlig sanger.

Dalida tror hun er har blitt gravid igjen, bare for å oppdage at den tidligere aborten hennes hadde ødelagt livmoren hennes. Hun kan derfor ikke bli gravid igjen. I løpet av en fest på nyttårsaften, etter at Richard offentlig håner spiseforstyrrelsen hennes, kaster Dalida ham til slutt ut av livet hennes. Senere begår han også selvmord. Karrieren hennes gjør det bedre enn noen gang, og får hun en rolle i filmen «Le Sixième Jour» som får stor anerkjennelse. Hun vender deretter tilbake til Egypt, hvor hun nå har blitt veldig populær. Likevel havner hun i en dyp depresjon, og spiseforstyrrelsen hennes kommer stadig mer ut av kontroll. Hun begår til slutt selvmord hun også, og etterlater seg en beskjed som forklarer at livet er alt for vanskelig.

Skuespillere
------------

* Sveva Alviti som Dalida
* Riccardo Scamarcio som Orlando
* Jean-Paul Rouve som Lucien Morisse
* Niels Schneider som Jean Sobieski
* Alessandro Borghi som Luigi Tenco
* Nicolas Duvauchelle som Richard Chanfray
* Valentina Carli som Rosy Gigliotti
* Patrick Timsit som Bruno Coquatrix
* Vincent Perez som Eddie Barclay
* Laurent Bateau som Le Psy
* Brenno Placido som Lucio Sanieri

Referanser
----------

1. ↑  «Dalida». patheinternational.com. 2017. Besøkt 2. mai 2018.
2. ↑  Fabien Lemercier (10. januar 2017). «Dalida: Walking a tightrope between life, love and death». cineuropa.org. Besøkt 2. mai 2018.

Eksterne lenker
---------------

* (en) *Dalida* på Internet Movie Database Rediger på Wikidata

* (da) *Dalida* i Danmark Nationale Filminstitut Rediger på Wikidata

* (fr) *Dalida* på Allociné Rediger på Wikidata

* (nl) *Dalida* på MovieMeter Rediger på Wikidata

* (en) *Dalida* på Rotten Tomatoes Rediger på Wikidata

Portal: Film